als_Latn dik_Latn sag_Latn
Çelja e shpirtit të tij
Morrissey flet për shëndetin e tij, joshjen seksuale dhe gjendjen e mërzisë. Thotë se nuk ia çon askujt.
Politiko
E Martë, 12 Gusht 2014 | 11:00
0 Komente.
Viti i kaluar e ka gjetur Morrisey’n me momentet e tij më të larta e më të ulëta njëherësh, prej anulimit të koncerteve për shkak të shqetësimeve shëndetësore në muajin qershor e deri në nxjerrjen e solo-albumit të dhjetë muajin e kaluar të titulluar “World Peace is None of Your Business” (“Paqja e Botës S’është Punë Për Ty).
Ai rrok kësi temash, përfshirë edhe diskutimin e mënyrës se si shkruan tekstet e këngëve në albumet e tij, si dhe tema që janë përfundime të palogjikshme në artikujt kryesorë të magazinës irlandeze Hot Press.
Këtu janë disa nga copëzat më argëtuese:
Për funeralin e vet: “Ata të gjithë më në fund do të duken të gatshëm me tërë fjalë miradije sapo unë të mos mund t’i dëgjojë më. Kujt ia ka ndier… për John Lenonin në vitet përpara vdekjes së tij? Askujt. S’po e them që jam i njohur sa John Lennoni, se nuk jam”.
Me çka qesh kur është në banjo: “Nëse e lyp në YouTube (Komedianin e të pesëdhjetave Rex Jameson, i cili kishte luajtur si “Mrs. Shufflewick”), do ta gjesh një incizim të drejtpërdrejtë dhe dy albume, ato i dëgjoj çdo natë në banjë. Sensi i kohës, i pauzës, origjinaliteti – ka qenë njeriu më zbavitës që Britania ka nxjerrë ndonjëherë… Kam provuar t’i nxis Universal që t’ia nxjerrin incizimet në një CD, por ata s’mendojnë që ndokush kish për t’i blerë. I njoh së paku 38 njerëz që do t’i blinin. Njëfarë fillimi, apo jo?”.
Për hapat e parë të Perandorisë Britanike për t’i dhënë fund mizorisë ndaj kafshëve: “Do të ishte shumë ndihmuese nëse Princesha Anne e helmon Jamie Oliver’in. Ai ka vrarë më shumë kafshë sesa McDonald”.
Për “seks simbolin kryesor”: “Kam takuar Pamela Andersonin dhe Patrick Dempseyn. Që të dy janë goxha të bukur. Nëse së paku njëri prej tyre nuk ta çon, atëherë me siguri ke vdekur”.
Sa është ai joshës seksualisht: “Unë nuk nxis seksualisht në asnjë mënyrë… Nuk i josh as gratë, as meshkujt, as rinocerontet e bardha, kështu që nuk di si do të mund të isha tërheqës as në film”.
Për gjendjen e tij mendore kur është kreativ: “Nuk po e them këtë vetëm që të bëhem interesant, por unë kurrë nuk jam i pamërzitur… që është gramatikë e mrekullueshme, e di”.
Për procesin e shkrimit të autobiografisë: “E kam shkruar pjesën e fëmijërisë siç do ta shkruante një fëmijë, atë të adoleshencës si adoleshent, dhe të rriturën sikur do ta bënte një i prirë për vetëvrasje”.
Sa di për filmin biografik që po bëhet për të: “Di veç që titullohet Steven – emri që e kam kaluar kontinentin për të ikur prej tij”.
Si ndjehet për referendumin e Skocisë për të dalë nga Mbretëria e Bashkuar: “Duhet t’i presin të gjitha lidhjet me ata të pamendët e Mbretërisë. E dua Skocinë, shpirtin skocez dhe atyre s’u duhet Westminster’i”.
Për shqetësimet e tij shëndetësore: “Më e keqja ka ndodhur në qershor, në Boston, kur përfundova në spital me një grip. Kam qenë në delir për gjashtë orë, duke folur për gjëra të pakuptimta, pa mundur të ndalem. Kurrë s’kam qenë më i frikësuar në jetë. Pastaj, natyrisht, të vijnë ato komentet e kurvta se përse kam anuluar koncertet…Kam qenë në plot spitale kohës së fundit”.
RollingStone / Përgatitur nga: Politiko.net
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn